V Mariboru dne 7. 7. 2014

**KOMISIJI ZA DODIPLOMSKI ŠTUDIJ**

**SENATA UNIVERZE V MARIBORU**

**Zadeva: Predlog enotne ocenjevalne lestvice na Univerzi v Mariboru**

V skladu s priporočili zunanjih institucionalnih evalvacij strokovnjakov NAKVIS in EUA, smo v akcijski načrt Univerze v Mariboru kot ukrep za izboljšanje vključili izdelavo in sprejem enotne ocenjevalne lestvice, kjer so ocene opredeljene z opisno oceno ter z uspešnostjo v odstotkih. V skladu s tem so strokovne službe rektorata za sejo komisije v mesecu decembru pripravile osnutek enotne ocenjevalne lestvice UM, o katerem so nato razpravljale fakultete. Poročilo o prejetih pripombah in mnenjih je Komisija za dodiplomski študij Senata Univerze v Mariboru obravnavala na svoji 14. redni seji, ki je bila 8. 4. 2014. V zvezi s tem je bil soglasno sprejet

**SKLEP 42**

**Komisija za dodiplomski študij UM potrdi ustanovitev delovne skupine za pripravo skupne ocenjevalne lestvice UM v naslednji sestavi: prof. dr. Andrej Šorgo (FNM), prof. dr. Mateja Pšunder (FF), prof. dr. Franc Zupanič (FS). PEF in ŠS bosta člana delovne skupine sporočila naknadno.**

Po prejemu predlogov dodatnih članov delovne skupine je skupina začela z delom. Delovna skupina v sestavi prof. dr. Andrej Šorgo FNM - predsednik, doc. dr. Katja Košir PEF, prof. dr. Mateja Pšunder FF, prof. dr. Franc Zupanič FS in Mitja Šramel ŠS UM se je sestala šestkrat ter pripravila Predlog ocenjevalne lestvice, ki je predstavljen v nadaljevanju.

**Izhodišča**

Vrednotenje in ocenjevanje dosežkov ima tri temeljne naloge:

* Indikativna: rezultati preverjanja in dosežena ocena naj bi izkazovali količino in kakovost študentovih znanj.
* Formativna: rezultati naj bi bili povratna informacija študentu in učitelju.
* Sumativna: zaključne ocene so zapisane v poročilih o opravljenih obveznostih in v prilogi k diplomi.

Ocena, ki jo pridobi študent, mora izkazovati veljavnost, objektivnost, občutljivost, natančnost ter zanesljivost. Da bi bilo to mogoče, mora nosilec učne enote zagotoviti p**oravnavo med cilji učne enote, izvedbo učne enote, načini preverjanja in predvidenimi dosežki študenta.**

Kakovost in količina dosežkov je opredeljena v programih in operacionalizirana v učnih načrtih posameznih učnih enot. Glede na značilnosti učne enote učitelj smiselno upošteva in uporabi predlagane kazalnike v tabeli 1.

1. Ocenjevalna lestvica je 10-stopenjska.
2. Ocenjevalna lestvica na dodiplomskem, magistrskem študiju in doktorskem študiju: odlično (10); prav dobro (9); prav dobro (8); dobro (7); zadostno (6) so pozitivne ocene in z njihovo pridobitvijo je študentu omogočeno napredovanje po programu in njegov zaključek.
3. Ocene nezadostno (5-1) so negativne ocene in študentu ne omogočajo napredovanja po programu ali zaključitev. Za napredovanje po programu jih mora študent nadomestiti s pozitivnimi ocenami.
4. Študentova zaključna ocena je lahko sestavljena iz posameznih delnih ocen, s katerimi študent izkazuje dosežke.
5. Zaključna ocena (ne glede ali je pridobljena kot enkraten dogodek ali je sestavljena), se izračuna na osnovi pretvorbe izkazanih delnih rezultatov v 100 odstotkov.
6. Priporočene meje za ocene so: 91 – 100 % = odlično (10); 81 – 90 % = prav dobro (9); 71 – 80 % = prav dobro (8); 61 – 70% = dobro (7); 51 – 60% = zadostno (6); 41 – 50 % = nezadostno (5); 31 – 40 % = nezadostno (4); 21 – 30 % = nezadostno (3); 11 – 20 % = nezadostno (2); 0 – 10 % = nezadostno (1).
7. V posameznih, naprej definiranih primerih, ko se delo študenta ne izkazuje kot dosežek in zaradi tega ne vrednoti (pr. prisotnost ali odsotnost na hospitacijah, prisotnost na ekskurzijah ali obiskih inštitucij, prisotnost na dogodkih, opravljena delovna praksa, ipd.), se dosežek ocenjuje na dvostopenjski lestvici opravil/ni opravil. Pogoj za napredovanje je opravljena obveznost v skladu s podanimi kriteriji.
8. Končna ocena doktorskega dela je opredeljena v pravilniku o doktorskem študiju.

**Tabela 1: Predlog kazalnikov dosežkov**

|  |  |  |  |  |  |  |
| --- | --- | --- | --- | --- | --- | --- |
| **Ocenjevalna lestvica** | **Odlično (10)** | **Prav dobro (9)** | **Prav dobro (8)** | **Dobro (7)** | **Zadostno (6)** | **Nezadostno (5-1)[[1]](#footnote-1)** |
| **Priporočene meje za ocene** | **91 – 100 %** | **81 – 90 %** | **71 – 80 %** | **61 – 70%** | **51 – 60%** | **0 – 50 %** |
| **Študent izkaže** | **izstopajoče, izjemne dosežke.** | **zelo kakovostne dosežke.** | **kakovostne dosežke.** | **kakovostne dosežke s pomanjkljivostmi.** | **dosežke na minimalni sprejemljivi ravni.** | **dosežke pod minimalno sprejemljivo ravnjo.** |
| **Znanje** (kognitivna domena, ki vključuje: pomnjenje, razumevanje, uporabo, analizo, sintezo, ovrednotenje ter ustvarjanje) | izstopajoče, izjemno znanje. | zelo kakovostno znanje. | kakovostno znanje. | kakovostno znanje s pomanjkljivostmi. | znanje na minimalni sprejemljivi ravni. | znanje pod minimalno sprejemljivo ravnjo. |
| **Spretnosti in veščine** (vključuje obvladovanje postopkov, ravnanje s sredstvi in orodji) | izstopajoče, izjemno obvladovanje postopkov, sredstev in orodij na ekspertni ravni (učinkovito, le z manjšimi napakami, dela varno z visoko stopnjo avtomatizma). | zelo kakovostno obvladovanje postopkov, sredstev in orodij. | kakovostno obvladovanje postopkov, sredstev in orodij | kakovostno obvladovanje postopkov, sredstev in orodij s pomanjkljivostmi | obvladovanje postopkov, sredstev in orodij na minimalni sprejemljivi ravni. | obvladovanje postopkov, sredstev in orodij pod minimalno sprejemljivo ravnjo. |
| **Razreševanje problemov** | izstopajoče, izjemno razreševanje problemov v znanih in neznanih okoliščinah. | zelo kakovostno razreševanje problemov v znanih in neznanih okoliščinah. | kakovostno razreševanje problemov v znanih in neznanih okoliščinah. | kakovostno razreševanje problemov v znanih in neznanih okoliščinah s pomanjkljivostmi | razreševanje problemov na minimalni sprejemljivi ravni. | razreševanje problemov pod minimalno sprejemljivo ravnjo. |
| **Ustvarjalnost in inovativnost** (sposobnost kreiranja in izboljševanje spoznanj, postopkov, rešitev in izdelkov). | izstopajoče, izjemno ustvarjanje in izboljševanje spoznanj, postopkov, rešitev in izdelkov. | zelo kakovostno ustvarjanje in izboljševanje spoznanj, postopkov, rešitev in izdelkov. | kakovostno ustvarjanje in izboljševanje spoznanj, postopkov, rešitev in izdelkov | kakovostno ustvarjanje in izboljševanje spoznanj, postopkov, rešitev in izdelkov s pomanjkljivostmi | ustvarjanje in izboljševanje spoznanj, postopkov, rešitev in izdelkov na minimalni sprejemljivi ravni. | ustvarjanje in izboljševanje spoznanj, postopkov, rešitev in izdelkov pod minimalno sprejemljivo ravnjo. |
| **Iniciativnost in podjetnost** (sposobnost dajanja in izpeljave pobud) | izstopajočo izjemno iniciativnost in podjetnost | visoko stopnjo iniciativnosti in podjetnosti | iniciativnost in podjetnost nad sprejemljivo ravnjo. | iniciativnost in podjetnost na sprejemljivi ravni. | iniciativnost in podjetnost na minimalni sprejemljivi ravni. | iniciativnost in podjetnost pod minimalno sprejemljivo ravnjo. |
| **Transfer znanj** (sposobnost prenosa znanj v nove okoliščine.) | izstopajoč, izjemen prenos znanj. | zelo kakovosten prenos znanj. | kakovosten prenos znanj. | kakovosten prenos znanj s pomanjkljivostmi. | prenos znanj na minimalni sprejemljivi ravni. | prenos znanj pod minimalno sprejemljivo ravnjo. |
| **Kritično mišljenje** | izstopajoče, izjemno kritično mišljenje. | zelo kakovostno kritično mišljenje. | kakovostno kritično mišljenje. | kakovostno kritično mišljenje s pomanjkljivostmi. | kritično mišljenje na minimalni sprejemljivi ravni. | kritično mišljenje pod minimalno sprejemljivo ravnjo. |
| **Samostojnost** (stopnja potrebne pomoči) | izstopajočo, izjemno samostojnost | samostojnost z minimalno dodatno pomočjo | samostojnost z dodatno pomočjo | samostojnost z veliko dodatne pomoči | samostojnost na minimalni sprejemljivi ravni | samostojnost pod minimalno sprejemljivo ravnjo |
| **Refleksija** (sposobnost kritičnega ovrednotenja lastnega in tujega dela) | izstopajočo, izjemno refleksijo | zelo kakovostno refleksijo | kakovostno refleksijo | kakovostno refleksijo s pomanjkljivostmi | refleksijo na minimalni sprejemljivi ravni | refleksijo pod minimalno sprejemljivo ravnjo |
| **Odnosi** (do učne enote, do dela, do objektov, organizmov, sodelavcev, etičnih kodeksov strok, ipd.) | izstopajoč izjemen odnos do … | zelo kakovosten odnos do… | kakovostni odnos do... | kakovostni odnos s pomanjkljivostmi do... | odnos do … na minimalni sprejemljivi ravni. | odnos do … pod minimalno sprejemljivo ravnjo. |
| **Razreševanje problemov** | izstopajoče, izjemno razreševanje problemov | zelo kakovostno razreševanje problemov | kakovostno razreševanje problemov | kakovostno razreševanje problemov s pomanjkljivostmi. | razreševanje problemov na minimalni sprejemljivi ravni. | razreševanje problemov pod minimalno sprejemljivo ravnjo |
| **Komunikacija** (sposobnost ustnega in pisnega sporočanja) | Brezhibno sporočanje | zelo kakovostno sporočanje | kakovostno sporočanje | kakovostno sporočanje s pomanjkljivostmi | sporočanje na minimalni sprejemljivi ravni | sporočanje pod minimalno sprejemljivo ravnjo. |
| **Opravljanje nalog v skupini** | izstopajoče, izjemno opravljanje nalog v skupini | zelo kakovostno opravljanje nalog v skupini | kakovostno opravljanje nalog v skupini | kakovostno opravljanje nalog v skupini s pomanjkljivostmi. | opravljanje nalog v skupini na minimalni sprejemljivi ravni. | opravljanje nalog v skupini pod minimalno sprejemljivo ravnjo |

Op. Vsi izrazi so zapisani v moški obliki, veljajo pa enako za oba spola.

**Slovar:**

**Cilji:** sojasen in nedvoumen učiteljev zapis namenov, vsebin in učinkov študija.

**Dosežek (učni izid):** izkazuje ga študent, ga je mogoče ovrednotiti in v skladu s kriteriji pretvoriti v oceno. (Sinonim = učni izid)

**Kazalniki dosežkov:** Po opravljenih obveznostih učne enote študent izkazuje dosežke z učno enoto predvidenih kazalnikov:

* **Znanje** (kognitivna domena, ki vključuje: pomnjenje, razumevanje, uporabo, analizo, sintezo, ovrednotenje ter ustvarjanje)
* **Spretnosti in veščine** (vključuje obvladovanje postopkov, ravnanje s sredstvi in orodji)
* **Razreševanje problemov**
* **Ustvarjalnost in inovativnost** (sposobnost kreiranja in izboljševanje spoznanj, postopkov, rešitev in izdelkov).
* **Iniciativnost in podjetnost** (sposobnost dajanja in izpeljave pobud)
* **Transfer znanj** (sposobnost prenosa znanj v nove okoliščine.)
* **Kritično mišljenje**
* **Samostojnost** (stopnja potrebne pomoči)
* **Refleksija** (sposobnost kritičnega ovrednotenja lastnega in tujega dela)
* **Odnosi** (do učne enote, do dela, do objektov, organizmov, sodelavcev, etičnih kodeksov strok, ipd.)
* **Razreševanje problemov**
* **Komunikacija** (sposobnost ustnega in pisnega sporočanja)
* **Opravljanje nalog v skupini**

**Učni izid = dosežek**

**Znanja (kompetence)**: termin opredeljujemo kot sposobnost pridobivanja povezovanja in uporabe znanja, spretnosti (veščin) in odnosov v danem kontekstu.

**Znanje**: v kontekstu dokumenta ni mišljeno le kot sposobnost reprodukcije naučenega (Bloomova taksonomija) temveč kot sposobnost pomnjenja, razumevanja, uporabe, analize, sinteze, ovrednotenja ter ustvarjanja. Na tej osnovi je zasnovano njegovo preoblikovanje, uporaba, ustvarjanje in posredovanje.

**Priloga: Kazalniki za tvorbo ocene pri samostojnih izdelkih (seminarjih) – primer**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Vprašanje /Naslov teme** | **Načrtovanje** | **Izvedba** | **Rezultati** | **Ovrednotenje** | **Predstavitev – ustna** | **Predstavitev – pisna** |
| **3 točke** | Samostojen predlog | Samostojen načrt dela | Delo opravi samostojno | Predložen izdelek skoraj brez napak | Kvalitetno ovrednoten problem, lastni utemeljeni zaključki | Brezhibna predstavitev (govori brez uporabe teksta in se ob tem ne moti) | Predložen izdelek skoraj brez napak  (besedilo razdeljeno v odstavke in poglavja, ki so ustrezno naslovljena. Poglavja so ustrezno dolga in si sledijo v smiselnem vrstnem redu. V tekstu so le posamezne napake) |
| **2 točki** | Samostojen predlog potreben manjših dopolnitev | Samostojen načrt potreben manjših dopolnitev | Potrebuje le manjšo pomoč | Predložen izdelek z manjšimi napakami | Kvalitetno ovrednoten problem | a) Govori brez uporabe teksta, pri tem se moti; b) predstavlja ob uporabi teksta in se pri tem ne moti | Predložen izdelek z manjšimi napakami  (besedilo razdeljeno v odstavke ; dolžina posameznega odseka ne ustreza pomenu. V tekstu je malo jezikovnih napak) |
| **1 točka** | Samostojen predlog potreben večjih dopolnitev | Samostojen načrt potreben velikih dopolnitev | Potrebuje veliko pomoči | Predloženi izdelek z večjimi napakami, | Le splošne ugotovitve | Tekst bere | Predloženi izdelek z večjimi napakami,  (besedilo ni členjeno v odstavke ali je vrstni red odstavkov bolj ali manj naključen; v tekstu je več jezikovnih / pravopisnih napak, |
| **0 točk** | Učiteljev predlog | Načrt sestavi učitelj | Delo opravijo drugi | Izdelka ni ali je nerelevanten, predloži tuj izdelek (plagiat) | Zgrešeno ali manjka | Predstavitve ni napravil | Izdelka ni ali je nerelevanten |

1. 41 – 50 % = nezadostno (5); 31 – 40 % = nezadostno (4); 21 – 30 % = nezadostno (3); 11 – 20 % = nezadostno (2); 0 – 10 % = nezadostno (1) [↑](#footnote-ref-1)